ร้านเนตรดวงดาวเป็นร้านที่เพื่อนแนะนำให้มาลอง ตัวร้านตั้งอยู่บนถนนกำแพงดินที่เข้ามาจากถนนศรีดอนไชยนิดเดียวก็ถึงร้านแล้ว มีที่จอดรถมอเตอร์ไซค์หน้าร้าน เปิดทุกวันตั้งแต่ห้าโมงเย็นเป็นต้นไป ที่นั่งในร้านมีประมาณ 7-8 โต๊ะ ราคาเมนูร้านนี้เริ่มที่ 30-50 บาทขึ้นไป เมนูมีไม่กี่อย่าง คนเยอะพอควร มาวันนี้มาลองไป 3 อย่าง น้ำดื่มน้ำแข็งฟรี มีผักฟรีให้
- ลาบหมูสุก 50 บาท จานเล็กไปนิด เป็นลาบหมูสับผสมข้าวคั่วและหนังหมู ทำรสชาติออกมาเผ็ดกลางๆกำลังดี ติดเค็มนิดหน่อย หมูสับทั่วๆไป กลิ่นข้าวคั่วชัดดี พอใช้ได้ ให้ 3.6/5
- ไส้รวม 50 บาท ปริมาณกลางๆ เป็นไส้หวาน ไส้กรอบ ไส้สุดและลิ้นผสมกันในจาน มาพร้อมน้ำจิ้มที่รสชาติแบบน้ำพริกกะปิ ทุกอย่างทานเปล่าๆก็อร่อย มาแบบร้อนๆ ที่อร่อยสุดๆคือไส้กรอบที่ทอดได้กรอบหอมอร่อยมากๆ ไส้หวานจะเหนียว ลิ้นไม่เหนียว ทุกอย่างไม่มีอะไรคาวเลย แนะนำ ให้ 3.9/5
- คอหมูย่าง 50 บาท ปริมาณน้อยไปนิด มาแบบอุ่นๆ เนื้อคอหมูหมักมาแบบนุ่มกำลังดี ย่างมากรอบนอกนิดๆ เนื้อหอมหวานอร่อยมาก ที่เด็ดสุดคือน้ำจิ้มที่รสชาติหวานและหอมกลิ่นมะขามเปียกเด่นมากทานกับคอหมูย่าง อร่อยสุดๆ ไม่ควรพลาด ให้ 4/5
- ไข่ยางมะตูม ฟองละ 10 บาท ฟองใหญ่กำลังดี ตัวไข่นุ่มอร่อย ไข่แดงยางมะตูมอร่อยมาตรฐาน ให้ 3.7/5
- ข้าวสวย 10 บาท ปริมาณไม่มาก เนื้อข้าวทั่วไป ให้ 3.5/5
ตัวร้านบรรยากาศแบบร้านข้างทาง สะอาดกลางๆ ไม่มีแมลงวัน บริการไวกลางๆ ร้านนี้เป็นอีกร้านที่ทำของทอดของย่างได้อร่อยมากอีกร้านนึง ทุกโต๊ะต้องสั่งของทอดอย่างน้อย 1 จานหมด ราคาถือว่ากลางๆเมื่อเทียบกับปริมาณที่ได้รับ เน้นมาทานเอาอร่อยมากกว่าที่จะมาทานเอาอิ่ม มาลองกันได้